Document ID: 31984R0795

*****
ΚΑΝΟΝΙΣΜΟΣ (ΕΟΚ) αριθ. 795/84 ΤΗΣ ΕΠΙΤΡΟΠΗΣ
της 27ης Μαρτίου 1984
που τροποποιεί τον κανονισμό (ΕΟΚ) αριθ. 3636/83 για την καθιέρωση εκ των υστέρων επιτηρήσεως των επανεισαγωγών ορισμένων κλωστοϋφαντουργικών προϊόντων καταγωγής Ισπανίας, Μαρόκου, Πορτογαλίας και Τυνησίας, τα οποία έχουν υποστεί τελειοποίηση προς επανεισαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,
Μετά από διαβούλευση στο πλαίσιο της επιτροπής που έχει συσταθεί από το άρθρο 5 του εν λόγω κανονισμού,
Εκτιμώντας:
ότι, αφενός, ο κανονισμός (ΕΟΚ) αριθ. 2819/79 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3580/83 (3), υποβάλλει σε καθεστώς κοινοτικής επιτηρήσεως τις εισαγωγές ορισμένων κλωστοϋφαντουργικών προϊόντων καταγωγής ορισμένων τρίτων χωρών, μεταξύ των οποίων συγκαταλέγεται η Μάλτα ·
ότι, αφετέρου, ο κανονισμός (ΕΟΚ) αριθ. 3636/83 της Επιτροπής (4) καθιερώνει εκ των υστέρων επιτήρηση των επανεισαγωγών ορισμένων κλωστοϋφαντουργικών προϊόντων καταγωγής Ισπανίας, Μαρόκου, Πορτογαλίας και Τυνησίας που έχουν υποστεί τελειοποίηση προς επανεισαγωγή·
ότι οι λόγοι που δικαιολόγησαν την καθιέρωση αυτού του καθεστώτος συγκεκριμένης επιτήρησης ισχύουν εξίσου για τη Μάλτα και ότι, συνεπώς, πρέπει να τροποποιηθεί ο κανονισμός (ΕΟΚ) αριθ. 3636/83, έτσι ώστε να συμπεριλάβει τις επανεισαγωγές ορισμένων κλωστοϋφαντουργικών προϊόντων καταγωγής Μάλτας, που έχουν υποστεί τελειοποίηση προς επανεισαγωγή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3636/83 τροποποιείται ως εξής:
1. Ο τίτλος αντικαθίσταται από το ακόλουθο κείμενο:
«. . . για την καθιέρωση εκ των υστέρων επιτηρήσεως των επανεισαγωγών ορισμένων κλωστοϋφαντουργικών προϊόντων καταγωγής Ισπανίας, Μάλτας, Μαρόκου, Πορτογαλίας και Τυνησίας, τα οποία έχουν υποστεί τελειοποίηση προς επανεισαγωγή».
2. Το παράρτημα αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1984.

Labels: 3
1
18
5